


Anexă la Raport (proiect)
SINTEZA
rezultatelor examinării amendamentelor, propunerilor şi obiecțiilor
la proiectul de lege privind omologarea și supravegherea pieței pentru vehiculele agricole și forestiere
(nr. 316 din 26.08.2026), lectura II

	Direcția generală juridică a Secretariatului Parlamentului

Art. I:

Denumirea „Obiect” se va reformula in „Obiectul de reglementare”; 

Alin.(1) nu redă totalmente obiectul de reglementare. 
În acest sens, partea dispozitivă a alin.(1) „Prezenta lege stabilește cerințele pentru supravegherea:” se va reda în modul următor: „(1) Prezenta lege stabilește cadru legal pentru omologarea și supravegherea:”;

La lit. a) după textul „pieței vehiculelor” se va introduce textul „ agricole și forestiere noi”;

Lit. b) se va completa, la final, cu textul „destinate vehiculelor agricole și forestiere”;

Alin. (2), deoarece articolul se refera la obiectul legii și nu la domeniul de aplicare, care este prevăzut la art. 2, recomandăm cuvintele ,,nu se aplică omologarii” să fie substituite cu cuvintele „nu are ca obiect omologarea”... în continuare dupa text.
	




Se acceptă.


Opinia autorului

	Direcția generală juridică a Secretariatului Parlamentului

La Art. 2:

Nu este clar sensul alin. (4), care într-un mod repetă norma prevazută la alin.(2). Conform Regulamentului (UE) nr. 167/2013 aceste categorii reprezintă vehiculele pentru care producătorii pot opta pentru о omologare națională sau, după caz, unor cerințe tehnice specifice adaptate la Regulamentul (UE) nr. 167/2013. Pentru aceste subcategorii (T4.1 și T4.2), regulamentul prevede derogări sau cerințe tehnice specifice în ceea ce privește stabilitatea, structurile de protecție la răsturnare și vizibilitatea, deoarece dimensiunile lor atipice nu permit aplicarea standardelor destinate tractoarelor clasice.

Totodată, urmează de concretizat următoarele:

La alin. (2), cuvântul „vehicule” de a substitui cu textul „tipuri de vehicule”;

La alin. (4), cuvântul „respectarea” de a substitui cu termenul „aplicarea”, totodată, se impune de concretizat care acte normative speciale ori reglementări tehnice se are in vedere.
	




Opinia autorului

	Direcția generală juridică a Secretariatului Parlamentului

La Art. 3 alin. (1), textul „În sensul prezentei legi, dacă nu se specifică altfel în cuprinsul acesteia, se aplică următoarele noțiuni:” se va expune conform practicii de legiferare în modul următor:
„În sensul prezentei legi, noțiunile utilizate au următoarele semnificații:”

Din proiect nu reiese cu claritate semnificația noțiunilor conținute în pct. 1), 2), 3), și anume, care autorități urmează a fi instituie sau desemnate de către Guvern.
Considerăm, că urmează a se indica expres denumirea autorității de omologare, a autorității de supraveghere a pieței și a autorității naționale.
Astfel, se impune revizuirea noțiunilor prevăzute la art. 3 alin. (1) pct. 1), 2), 3). Totodată, sugerăm, să se precizeze care minister este desemnat, în sensul prezentei legi, drept autoritate competentă pentru elaborarea politicilor în domeniul vehiculelor agricole și forestiere.
	


Opinia autorului

	Direcția generală juridică a Secretariatului Parlamentului

Capitolul II „Obligații generale” se va reformula conform obiectului reglementat în acest capitol, care conține și competențe ale autorității naționale, ale autorității de omologare etc. Recomandăm următoarea redacție: „Competențe și obligațiuni în domeniul omologării și supravegherii pieței vehiculelor agricole și forestiere”.

În cadrul acestui capitol, competențele și obligațiile celor două tipuri principale de autorități desemnate: autoritatea de omologare și autoritatea de supraveghere a pieței urmează a fi expuse într-un mod clar și distinct, întru evitarea suprapunerii de atribuții ori existența unor proceduri paralele. În acest sens, recomandăm redenumirea și revizuirea articolelor 4, 5 și 6.
	


Opinia autorului

	Direcția generală juridică a Secretariatului Parlamentului

La Art. 4, denumirea „Competența autorităților” se va expune conform conținutului acestuia în modul următor „Competența autorității naționale”;

Cuprinsul și textul legii operează cu termenul „Act administrativ normativ”. Se impune о concretizare cu referire la semnificația termenului. Conform art.12 din Codul administrativ nr.116/2018, actul administrativ normativ este actul juridic subordonat legii adoptat, aprobat sau emis de о autoritate publică în baza prevederilor constituționale sau legale, care nu se supune controlului constituționalității și stabilește reguli de aplicare obligatorii pentru un număr nedeterminat de situații identice.
	


Opinia autorului

	Direcția generală juridică a Secretariatului Parlamentului

La Art. 5, alin. (2), textul „Autoritatea de omologare omologhează” se va expune în conformitate cu prevederile art. 3 pct. 5), pct. 16) - 20) : „Autoritatea de omologare certifica”.
	


Se acceptă.

	
	
	Direcția generală juridică a Secretariatului Parlamentului

Art.14, textul „poate fi considerat producător și poate fi supus obligațiilor care revin producătorului în temeiul art. 7-9” se va substitui cu textul „este considerat producător și care preia integral obligațiile producătorului prevăzute la articolele 7-9”, iar textul „în numele său sau al mărcii sale” se va substitui cu textul „sub propriul nume sau sub propria marcă comercială”.
	


Opinia autorului


	
	
	Direcția generală juridică a Secretariatului Parlamentului

Art.19 alin.(1), textul „În plus, producătorul poate alege omologarea de tip multietapă” nu este о normă imperativă. Potrivit art. 20 alin. (1)-(4) din Regulamentul (UE) nr. 167/2013 sunt prevăzute patru proceduri de omologare de tip, între care producătorul poate opta, în funcție de particularitățile procesului de producție și de categoria vehiculului. Prin urmare, omologarea de tip multietapă reprezintă una dintre procedurile alternative prevăzute de Regulament, și nu о procedura aplicabilă în mod absolut pentru toate vehiculele. Producătorul are dreptul legal de a alege (conform Articolului 20) între cele patru proceduri descrise anterior (multietapă, etapizată, într-o singură etapă sau mixtă), în funcție de modul său de producție.

În acest sens, se recomandă reformularea normei astfel încât să reflecte cu exactitate opțiunile prevăzute la art. 20 din Regulamentul (UE) nr. 167/2013. Iar prevederea „Pentru omologarea de tip a sistemelor, a componentelor sau a unităților tehnice separate, singura procedură aplicabilă este omologarea de tip într-o singură etapă.” constituie о nuanță tehnică extrem de importantă și necesită a fi distinsă într-un alineat separat de alin.(1).
	

Opinia autorului

	
	
	Direcția generală juridică a Secretariatului Parlamentului

Denumirea art.23 „Dispoziții generale” recomandăm să fie reformulate în „Procedura de acordare a omologării de tip”.

Denumirea art. 28 „Dispoziții generale” recomandăm să fie reformulate în „Procedura de modificare a omologării de tip”.
	


Opinia autorului



Opinia autorului

	
	
	Direcția generală juridică a Secretariatului Parlamentului

Art.33 alin.(2), abrevierile utilizate urmează a fi explicate la prima lor menționare în text. Astfel, sintagma (CEE-ONU) se va reda ”Comisia Economică pentru Europa a Organizației Națiunilor Unite (în continuare - (СЕЕ-ONU)”, iar sintagma „codul OCDE” - codul Organizației pentru Cooperare și Dezvoltare Economica (OCDE).
	


Se acceptă.

	
	
	Direcția generală juridică a Secretariatului Parlamentului

Denumirea Capitolului XV, pentru claritate, se va completa la final cu termenul „vehiculelor”.
	


Opinia autorului

	
	
	Direcția generală juridică a Secretariatului Parlamentului

Capitolul XVII „Sancțiuni” conține un singur articol, care prevede nu doar sancțiuni dar și tipurile de încălcari. Totodată, lipsesc prevederi referitoare la răspunderea pentru încălcarea legislației în domeniu.
Recomandăm completarea capitolului cu un articol nou: Art.55 se va denumi „Răspunderea pentru încălcarea legislației în domeniul vehiculelor agricole și forestiere”, iar art.66 se va denumi „Încălcări și sancțiuni”.
Respectiv, denumirea capitolului XVII va deveni „Răspunderea pentru încălcarea legislației în domeniul vehiculelor agricole și forestiere”.
	



Opinia autorului

	
	
	Direcția generală juridică a Secretariatului Parlamentului

Art.65 alin.(1) nu poate fi acceptat în varianta propusă, deoarece din norma dată reiese, că actele administrative normative sunt emise de către operatorii  economici, totodată, nu este prevăzut pentru care fapte se aplică sancțiunile, cine sunt agenții constatatori și cine aplică sancțiunile. În acest context, se recomandă reexaminarea art. 65, deoarece norma are caracter declarative și nu permite, prin ea însăși, aplicarea răspunderii contravenționale. 
	


Opinia autorului

	
	
	Direcția generală juridică a Secretariatului Parlamentului

Art. 66 va deveni art. 67. În dispozițiile finale se vor include măsuri pentru autoritățile responsabile de emiterea actelor administrative normative în baza prezentei legi.
	


Opinia autorului



Marcel SPATARI
Președintele Comisiei

